ส่วนที่ 1

ข้อมูลสรุป (Executive Summary)

บริษัท ทีดับบลิวแซด คอร์ปอเรชั่น จำกัด (มหาชน) (“บริษัท”)
ก่อตั้งจากประสบการณ์การเป็นผู้จำหน่ายโทรศัพท์เคลื่อนที่และอุปกรณ์สื่อสาร
ของนายพุทธชาติและนางปิยะนุช รังคสิริ ซึ่งเป็นผู้ที่ริเริ่มการเปิดร้านจำน่ายโทรศัพท์
เคลื่อนที่เป็นรายแรกในศูนย์การค้ามาบุญครอง ต่อมาในวันที่ 22 ธันวาคม 2536
จึงจดทะเบียนจัดตั้งเป็นบริษัท พี.ซี.คอมมู นิเคชั่น แอนด์ ทรานสปอร์ต จำกัด
ด้วยทุนจดทะเบียนเริ่มแรกจํานวน 1,000,000 บาท
โดยมีวัตถุประสงค์หลักในการประกอบธุรกิจเป็นผู้จำหน่ายโทรศัพท์เคลื่อนที่และอุปกรณ์สื่อสาร
และเปลี่ยนชื่อเป็น บริษัท ทีดับบลิวแซด คอร์ปอเรชั่น จำกัด ในปี 2547
จากการที่ผู้บริหารมีประสบการณ์ ความสามารถและมีความชำนาญในธุรกิจสื่อสารโทรคมนาคม
ส่งผลทำให้บริษัทสามารถขยายธุรกิจได้อย่างต่อเนื่องทั้งในด้านการขายปลีกและการขายส่ง
โดยปัจจุบันบริษัทมีตัวแทนจำหน่ายกว่า 300 รายทั่วประเทศ และมีสาขาทั้งหมดจำนวน 31
แห่งซึ่งส่วนใหญ่ตั้งอยู่ใน Prime Area ทั่วกรุงเทพมหานคร โดยแบ่งเป็น 21 สาขาภายใต้ชื่อ
“Telewiz” และ 1 สาขา ภายใต้ชื่อ “Telewiz Express” 7 สาขา ภายใต้ชื่อ “TWZ Shop”
1 สาขา ภายใต้ชื่อ “M Shop” และอีก 1 สาขา ภายใต้ชื่อ “Nokia Shop”
โดยมีรายละเอียดดังต่อไปนี้

  ------------------------------------------------------------------------
  ชื่อร้าน       สถานที่ตั้ง                       
  ----------- ----------------------------- ------------------------------
  Telewiz     ชั้น 5 ห้อง 529 ศูนย์การค้าเซ็นทรัลซิตี้ ชั้น 3 ห้อง 324
              บางนา                         ศูนย์การค้าเซ็นทรัลพลาซ่า
                                            รัชดา-พระราม 3

              ชั้น 5 ห้อง 509 ศูนย์การค้าเซ็นทรัลซิตี้ ชั้น 3 ห้อง 305
              บางนา                         ศูนย์การค้าเซ็นทรัลพลาซ่า
                                            รัชดา-พระราม 3

              ชั้น 3 ศูนย์การค้าเซ็นทรัลพลาซ่า      ชั้น 4 ศูนย์การค้าเซ็นทรัลพลาซ่า
              ปิ่นเกล้า                        ปิ่นเกล้า

              ชั้น 3                          ชั้น 2 เทสโก้โลตัส สาขาบางนา
              ศูนย์การค้าเซ็นทรัลพลาซ่ารามอินทรา   

              ชั้น 1 เทสโก้โลตัส สาขาศรีนครินทร์   ชั้น 2 เทสโก้โลตัส สาขาหลักสี่

              ชั้น 1 เทสโก้โลตัส สาขาแจ้งวัฒนะ    ชั้น 1 เทสโก้โลตัส สาขารัตนาธิเบศร์

              ชั้น 2 เทสโก้โลตัส สาขาสุขุมวิท 50   ชั้น 2 เทสโก้โลตัส สาขาพระราม 3

              ห้อง 212B อาคารไทยพาณิชย์ ปาร์ค   ชั้น 2 อาคารชินวัตรทาวเวอร์ 3
              พลาซ่า เวสท์                    

              ชั้น 2 ศูนย์การค้าแฟชั่น ไอส์แลนด์     ชั้นใต้ดิน บิ๊กซีซูเปอร์เซ็นเตอร์
                                            สาขาบางนา

              ชั้น 3 อาคารออลซีซันส์คอมเพล็กซ์     มหาวิทยาลัยเกษตรศาสตร์

              ชั้น 2 ศูนย์การค้าเซ็นทรัลพลาซ่า      
              พระราม 2                      

  Telewiz     ตลาดบองมาร์เช่                  
  Express                                   

  TWZ Shop    ชั้น G ห้อง B144                 ชั้น 2 ห้อง 244
              ศูนย์การค้าเซ็นทรัลพลาซ่า ลาดพร้าว   ศูนย์การค้าเซ็นทรัลพลาซ่า ลาดพร้าว

              ชั้น G ห้อง G08                  ชั้น 3 ห้อง 329/2
              ศูนย์การค้าเซ็นทรัลพลาซ่า ลาดพร้าว   ศูนย์การค้าเซ็นทรัลพลาซ่า
                                            รัชดา-พระราม 3

              ชั้น 2 ศูนย์การค้าแฟชั่น ไอส์แลนด์     ชั้น 1 ส่วนพลาซ่า โครงการ ไอที
                                            สแควร์

              ชั้น 3 ศูนย์การค้าฟิวเจอร์พาร์ค รังสิต  

  M Shop      ชั้น G ห้อง G11                  
              ศูนย์การค้าเซ็นทรัลพลาซ่า ลาดพร้าว   

  Nokia Shop  ชั้น 5 ห้อง 517 เอ               
              ศูนย์การค้าเซ็นทรัลซิตี้ บางนา        
  ------------------------------------------------------------------------

บริษัทได้รับสิทธิแฟรนไชส์ร้านเทเลวิซจาก บมจ. แอดวานซ์ อินโฟร์ เซอร์วิส (“AIS”) ตั้งแต่ปี
2537 จนถึงปัจจุบันเป็นเวลากว่า 10 ปี
ทั้งนี้บริษัทได้รับรางวัลดีเด่นด้านการขายและงานบริการจาก AIS อย่างต่อเนื่องทุกปี ตั้งแต่ปี 2537
จนถึงปัจจุบัน ทำให้บริษัทได้รับการสนับสนุนจาก AIS เป็นอย่างดี ทั้งในด้านการจัดโปรโมชั่น
การส่งเสริมการขายต่างๆ จากการเป็นพันธมิตรทางธุรกิจที่ดีมาโดยตลอด และถือเสมือนเป็น
Marketing Arm ส่วนหนึ่งของกลุ่มชินคอร์ปอเรชั่น
จึงเป็นการเพิ่มโอกาสของบริษัทในการร่วมดำเนินธุรกิจกับกลุ่มชินคอร์ปอเรชั่น ปัจจุบัน
บริษัทได้รับสิทธิในการเปิดร้านเทเลวิซ 21 สาขา และได้รับสิทธิในการเปิดร้านTelewiz
Expressและสิทธิในการกระจายสินค้าและบริการในเขตพื้นที่จำนวน 21 เขต หรือ 21
สาขาของบริษัท (จำนวนร้านเทเลวิซทั่วประเทศกว่า 300 สาขา)
โดยบริษัทเป็นผู้ประกอบการที่มีสาขาเทเลวิซมากที่สุดในประเทศ นอกจากนี้
บริษัทยังได้รับสิทธิแฟรนไชส์ในการเปิดร้าน M Shop จำนวน 1 สาขา จาก บริษัท เอ็มช็อป
โมบาย จำกัด (จำนวนร้าน M Shop ทั่วประเทศ 100 สาขา) และสิทธิในการเปิดร้าน Nokia
Shop จำนวน 1 สาขา จาก บริษัท
โนเกีย (ประเทศไทย) จำกัด

บริษัทมีศักยภาพในการจัดจำหน่ายโทรศัพท์เคลื่อนที่
และมีความมั่นคงทางด้านการเงินจึงได้รับการแต่งตั้งให้เป็นผู้จัดจำหน่าย (Distributor)
สำหรับโทรศัพท์เคลื่อนที่บางรุ่น (Exclusive Model) จากผู้ผลิตโทรศัพท์เคลื่อนที่ชั้นนำของโลก
ได้แก่ บริษัท Sony Ericsson Mobile Communications International AB และบริษัท
BenQ Corporation (นับตั้งแต่วันที่ 30 กันยายน 2548 ธุรกิจมือถือของ Siemens
ได้ควบรวมกับ BenQ Corporation ปัจจุบันบริษัทจึงเป็นผู้จัดจำหน่าย โทรศัพท์มือถือทั้งยี่ห้อ
Siemens และ BenQ)
โดยบริษัทจะได้สิทธิในการเป็นผู้จัดจำหน่ายรายเดียวในประเทศไทยที่สามารถจำหน่ายโทรศัพท์เคลื่อนที่รุ่นดังกล่าวได้
รวมทั้งได้รับการแต่งตั้งเป็นผู้จัดจำหน่ายโทรศัพท์เคลื่อนที่ Dmobo ซึ่งเป็นโทรศัพท์เคลื่อนที่ของ
Disney เพียงรายเดียวในประเทศไทย นอกจากนี้เพื่อเพิ่มความหลากหลายในผลิตภัณฑ์ของบริษัท
และสามารถตอบสนองความต้องการของลูกค้าได้อย่างเต็มที่
บริษัทจึงเป็นตัวแทนจําหน่ายโทรศัพท์เคลื่อนที่ให้กับผู้จัดจำหน่ายจำนวน 3 บริษัท ประกอบด้วย บริษัท
ดิจิตอลโฟน จำกัด บริษัท เอ็มลิ้งค์ เอเชีย คอร์ปอเรชั่น จํากัด (มหาชน) และบริษัท สามารถ
ไอ-โมบาย จํากัด (มหาชน) รวมทั้งมีการซื้อเพิ่มเติมจากผู้จัดจำหน่ายรายอื่น เช่น บริษัท ทีเอ
ออเรนจ์รีเทล จำกัด บริษัท ยูไนเต็ด ดิสทริบิวชั่น บิซซิเนส จำกัด
และยังมีการนำเข้าโทรศัพท์เคลื่อนที่จากประเทศจีน และประเทศไต้หวัน
เข้ามาจำหน่ายภายใต้ตราผลิตภัณฑ์ “TWZ” อีกด้วย

จากการเติบโตอย่างต่อเนื่องของบริษัท ดังนั้นเพื่อเป็นการรองรับการขยายธุรกิจในอนาคต ในปี
2548 บริษัทจึงได้มีการเพิ่มทุนจดทะเบียน เป็น 240 ล้านบาท และแปรสภาพเป็นบริษัทมหาชน
พร้อมทั้งเข้าจดทะเบียนในตลาดหลักทรัพย์แห่งประเทศไทย
ซึ่งตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียนในกลุ่มเทคโนโลยีหมวดสื่อสาร
และใช้ชื่อย่อในการซื้อขายหลักทรัพย์ว่า “TWZ” และเริ่มซื้อขายในตลาดหลักทรัพย์ได้ตั้งแต่วันที่ 18
พฤศจิกายน 2548 เป็นต้นมา

รายได้ของบริษัทเติบโตอย่างต่อเนื่องมาโดยตลอด จาก 1,422.13 ล้านบาท ในปี 2546 เพิ่มเป็น
1,908.80 ล้านบาทในปี 2547 และเป็น 2,910.52 ล้านบาท ในปี 2548
กำไรสุทธิของบริษัทเพิ่มขึ้นอย่างต่อเนื่องเช่นเดียวกัน โดย บริษัทมีกำไรสุทธิเท่ากับ 16.41
ล้านบาท ในปี 2546 58.07 ล้านบาท ในปี 2547 และ 103.46 ล้านบาท ในปี 2548
การเติบโตดังกล่าวส่วนหนึ่งเป็นผลจากการปรับตัวให้เข้ากับภาวการณ์ของตลาดได้อย่างรวดเร็วและเหมาะสม
และการบริหารต้นทุนที่มีประสิทธิภาพของบริษัท ประกอบกับการเปิดเสรีของตลาดโทรศัพท์เคลื่อนที่
รวมทั้งการพัฒนาการทางเทคโนโลยีของโทรศัพท์เคลื่อนที่
ทำให้ราคาเฉลี่ยของโทรศัพท์เคลื่อนที่ลดลง ส่งผลทำให้ความต้องการโทรศัพท์เคลื่อนที่เพิ่มขึ้นมาก
และที่สำคัญบริษัทเป็นพันธมิตรที่ดีของ AIS ทำให้มีสินค้าและงานบริการที่หลากหลาย
รวมถึงมีช่องทางการจำหน่ายที่มี
ประสิทธิภาพ และครอบคลุมทั่วประเทศ